Rotten Tomatoes

Rotten Tomatoes er en nettside som setter sammen beskrivelser, informasjoner og anmeldelser av filmer og videospill. Navnet går tilbake til en klisjé fra vaudevilletiden om at publikum kunne finne på å bombardere skuespillerne med råtne tomater (tomatoes) dersom de ikke likte forestillingen.

Nettstedet ble opprettet av Senh Duong som et prosjekt på fritiden og lansert den 12. august 1998.Lazarus, David (26. april 2001): «Fresh Look For Rotten Tomatoes / Help from college buddies elevates movie-rating website beyond hobby status». San Francisco Chronicle. Hans målsetting med Rotten Tomatoes var «å skape et nettsted hvor folk fikk tilgang til omtaler fra en rekke anmeldere i USA».«Senh Duong interview, 2000» . Asianconnections.com. 19. august 1999. Medarbeiderne i Rotten Tomatoes leter gjennom Internett for å oppdrive så mange anmeldelser og omtaler av nye filmer som mulig, og teller antallet positive og negative anmeldelser.

Et fåtall av filmene når opp til klassifiseringen «Certified Fresh». Disse må ha minst 75 % positive anmeldelser og være basert på minst 40 anmeldelser (inkludert fem toppkritikere). Disse filmene får et eget emblem. Eksempelvis er den Oscar-belønnede filmen Storbyhavnen «Certified Fresh» med nærmere 100 %.«On the Waterfront (1954)», Rotten Tomatoes

Nettsiden endret design i 2018. Dette var den mest omfattende visuelle endringen siden oppstarten i 1998.

Referanser

 Eksterne lenker 


Kategori:Filmnettsteder
Kategori:Dataspillnettsteder
Kategori:Etableringer i 1998
Kategori:Nettsteder i USA